Document ID: 31995D0332

Odločba Komisije
z dne 26. julija 1995
o spremembi Odločbe 94/269/ES o določitvi posebnih pogojev za uvoz ribiških proizvodov in proizvodov iz ribogojstva iz Kolumbije
(Besedilo velja za EGP)
(95/332/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 o sanitarno-zdravstvenih razmerah za proizvodnjo ribiških proizvodov in njihovo dajanje na trg [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 11(5) Direktive,
ker je bil v Odločbi 94/269/ES [2], kakor je bila nazadnje spremenjena z Odločbo Komisije 94/469/ES [3], sestavljen seznam obratov, ki jih je Kolumbija odobrila za uvoz ribiških proizvodov in proizvodov iz ribogojstva v Skupnost; ker je ta seznam mogoče spremeniti, potem ko pristojni organ v Kolumbiji sporoči nov seznam;
ker je pristojni organ v Kolumbiji sporočil novi seznam, na katerem sta dodana dva obrata, podatki o enem obratu pa so spremenjeni;
ker je treba ustrezno spremeniti seznam obratov z dovoljenjem za izvoz;
ker so ukrepi, predvideni s to odločbo, oblikovani v skladu s postopkom, določenim v Odločbi Komisije 90/13/EGS [4],
SPREJELA NASLEDNJO ODLOČBO:
Člen 1
Priloga B Odločbe 94/269/ES se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 26. julija 1995

Labels: 0
3
18
6